Lunastetaan lupaukset - Setunne
Koti Blogit Lunastetaan lupaukset
Yritykset lupaavat asiakkailleen tiettyjä asioita. Näistä lupauksista on syytä pitää kiinni, tai lopputuloksena voi olla hyvinkin tyytymätön asiakas.
Kävimme toukokuussa sänkyostoksilla.
Teimme meidän mittapuulla suuren hankinnan ja ostosten loppusumma oli nelinumeroinen.
Valitsimme sänkyyn kotiinkuljetuken, joka sekin oli aika arvokas, mutta ajattelimme sen olevan kuitenkin kätevin vaihtoehto. Näin ollen meidän ei itse tarvitse hankkia peräkärryä tai muuta jolla saisimme kuljetuksen järjestettyä.
Myyjä arvioi toimituksen kestävän kaksi viikkoa. Se sopi meille. Tiesimme minun polvileikkauksen olevan tulossa, mutta laskimme sängyn ehtivän kotiin ennen sitä.
Arvaatteko miten kävi? Toimitusaika ei pitänyt paikkaansa.
Kolmannella viikolla aloin soitella sängyn perään ja sain vastauksen, että sijauspatjaa odotetaan vielä saapuvaksi. Myymälästä kuitenkin kerrottiin, että sänky saapuisi samalla viikolla.
Ei saapunut.
Kun neljäs viikko tilauksesta alkoi, menimme jo paikan päälle myymälään selvittämään tilannetta.
Sänky luvattiin toimittaa tämän neljännen viikon aikana.
Toimituksen viivästymistä pahoiteltiin.
Sänky tuli kuin tulikin kotiin neljän viikon päästä tilauksesta.
Pari viikkoa odotettua myöhemmin.
Ymmärrän jollain tasolla, että arviot toimitusajoista ovat suuntaa antavia.
Ajattelen kuitenkin, että arviot täytyy tehdä realistisesti, eikä niinkään optimistisesti.
Jos tietää että, sängyn saapuminen kahdessa viikossa on epätodennäköistä, kannattaa arvio toimituksesta antaa vaikka neljän viikon päähän. Näin vältettäisiin ikävät kanssakäymiset ja turhautumiset asiakkaan puolelta.
Edellinen artikkeliMr. Vegas kokemuksia
Seuraava artikkeliHongkong on uusi Rusta
Hyvä paha mieli